CELEX: 32021D0316(02)
Language: ga
Date: 2021-03-11 00:00:00
Title: Cinneadh ón gCoimisiún an 11 Márta 2021 lena bhformheastar modheolaíocht chun measúnú teicniúil a dhéanamh ar tháirgí tástála a chabhraíonn le táirgí tobac a bhfuil sainbhlas orthu a chinneadh 2021/C 89 I/01

16.3.2021   
               
               
                  GA
               
               
                  Iris Oifigiúil an Aontais Eorpaigh
               
               
                  CI 89/1
               
            
         CINNEADH ÓN gCOIMISIÚN
         an 11 Márta 2021
         lena bhformheastar modheolaíocht chun measúnú teicniúil a dhéanamh ar tháirgí tástála a chabhraíonn le táirgí tobac a bhfuil sainbhlas orthu a chinneadh
         (2021/C 89 I/01)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh Cur Chun Feidhme (AE) 2016/786 ón gCoimisiún an 18 Bealtaine 2016 lena leagtar síos an nós imeachta maidir le painéal comhairleach neamhspleách a bhunú agus a oibriú a chabhraíonn leis na Ballstáit agus leis an gCoimisiún a chinneadh an bhfuil sainbhlas (1) ar tháirgí tobac, agus go háirithe Airteagal 9(2) de,
         De bharr an mhéid seo a leanas:
         
                     (1)
                  
                  
                     Cuirtear toirmeasc le Treoir 2014/40/AE ó Pharlaimint na hEorpa agus ón gComhairle (2) ar tháirgí tobac a chur ar an margadh (toitíní agus tobac féinrollta) a bhfuil sainbhlasanna orthu.
                  
               
                     (2)
                  
                  
                     Leagtar síos le Rialachán Cur Chun Feidhme (AE) 2016/779 (3) ón gCoimisiún rialacha aonfhoirmeacha maidir leis na nósanna imeachta chun a chinneadh an bhfuil sainbhlas ar tháirge tobac.
                  
               
                     (3)
                  
                  
                     I gcomhréir le Cinneadh Cur Chun Feidhme (AE) 2016/786, sonróidh an painéal comhairleach neamhspleách (“an painéal”) an mhodheolaíocht chun measúnú teicniúil a dhéanamh ar tháirgí tobac a chuirfidh Ballstát nó an Coimisiún faoina bhráid chun tuairim a fháil i dtaobh an bhfuil sainbhlas orthu nó nach bhfuil, agus, de réir mar is iomchuí, tabharfaidh sé cothrom le dáta í.
                  
               
                     (4)
                  
                  
                     Ag cruinniú dá chuid an 24 Meitheamh 2020, ghlac an painéal “Modheolaíocht chun tacú leis an gcinneadh an bhfuil sainbhlas ar tháirge tobac”, modheolaíocht a ndearnadh roinnt mionleasuithe eagarthóireachta uirthi an 2 Meán Fómhair 2020.
                  
               
                     (5)
                  
                  
                     I gcomhréir le hAirteagal 9(2) de Chinneadh Cur Chun Feidhme (AE) 2016/786, tá an mhodheolaíocht chun measúnú teicniúil a dhéanamh ar tháirgí tástála d'fhonn a chinneadh an bhfuil sainbhlas ar na táirgí tobac sin le cur faoi bhráid an Ard-Stiúrthóra lena formheas agus ní bheidh sí infheidhme go dtí go mbeidh an formheas sin tugtha.
                  
               TAR ÉIS A CHINNEADH MAR A LEANAS:
         
            Airteagal Aonair
            Formheastar leis seo an mhodheolaíocht chun measúnú teicniúil a dhéanamh ar tháirgí tástála a chabhraíonn le táirgí tobac a bhfuil sainbhlas orthu a chinneadh, a leagtar amach san Iarscríbhinn a ghabhann leis an gCinneadh seo.
         
         
            Arna dhéanamh sa Bhruiséil, 11 Márta 2021.
            
               
                  Thar ceann an Choimisiúin
               
               Sandra GALLINA
               
                  Ard-Stiúrthóir
               
               
                  Ard-Stiúrthóir Sláinte agus Sábháilteachta Bia
               
            
         
         
            (1)  IO L 131, 20.5.2016, lch. 79.
         
            (2)  Treoir 2014/40/AE ó Pharlaimint na hEorpa agus ón gComhairle an 3 Aibreán 2014 maidir le comhfhogasú dhlíthe, rialachán agus fhorálacha riaracháin na mBallstát a bhaineann le monarú, cur i láthair agus díol táirgí tobac agus táirgí gaolmhara agus lena n-aisghairtear Treoir 2001/37/CE (IO L 127, 29.4.2014, lch. 1).
         
            (3)  Leagtar síos le Rialachán Cur Chun Feidhme (AE) 2016/779 ón gCoimisiún an 18 Bealtaine 2016 rialacha aonfhoirmeacha maidir leis na nósanna imeachta chun a chinneadh an bhfuil sainbhlas ag táirge tobac (IO L 131, 20.5.2016, lch. 48).
      
      
         
            IARSCRÍBHINN
            Modheolaíocht chun measúnú teicniúil a dhéanamh ar tháirgí tástála a chabhraíonn le táirgí tobac a bhfuil sainbhlas orthu a chinneadh
            Cur i bhfeidhm maidir le toitíní agus táirgí féinrollta
            Arna fhormheas ag an bPainéal Neamhspleách Comhairleach maidir le sainbhlasanna i dtáirgí tobac ag an 21ú cruinniú a reáchtáladh an 24 Meitheamh 2020, rinneadh mionleasuithe eagarthóireachta ar an 2 Meán Fómhair 2020
            
                        Soláthraítear leis an tuarascáil seo modheolaíocht chomhdhlúthaithe chun tacú leis an gcinneadh an bhfuil sainbhlas ar tháirge tobac. Is é an Painéal Comhairleach Neamhspleách a ullmhaíonn an mhodheolaíocht seo maidir le sainbhlasanna i dtáirgí tobac, agus an t-ionchur ón nGrúpa Teicniúil (Cinneadh Cur Chun Feidhme (AE) 2016/786 ón gCoimisiún an 18 Bealtaine 2016) agus na cleachtais is fearr atá ar fáil sa réimse sin á gcur san áireamh.
                        I gcomhréir le hAirteagal 19 de Chinneadh Cur Chun Feidhme (AE) 2016/786, foilseoidh an Coimisiún an mhodheolaíocht ar an suíomh gréasáin tiomnaithe seo a leanas agus cuirfidh sé nasc chuig an suíomh gréasáin seo ar fáil ó chlár na ngrúpaí saineolaithe.
                        Féach https://ec.europa.eu/health/tobacco/products/characterising_flavours/panel_en agus https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1 le haghaidh tuilleadh eolais.
                     
                  
               SÉANADH
            
            Le tuarascálacha/tuairimí an Phainéil Chomhairligh Neamhspleách maidir le sainbhlasanna i dtáirgí tobac, cuirtear i láthair tuairimí na n-eolaithe neamhspleácha atá ina mbaill den Phainéal Comhairleach Neamhspleách. Is sa bhunteanga amháin a fhoilsíonn an Coimisiún Eorpach na tuarascálacha/tuairimí.